“เงินบาท” วันนี้เปิดตลาด 34.14 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.14 บ. อ่อนค่าจากปิดตลาดวานนี้ที่ระดับ 33.95 บาท โดยมองกรอบค่าเงินบาทเคลื่อนไหวในช่วง 34.00-34.30 บาท/ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.14 บ. อ่อนค่าจากปิดตลาดวานนี้ที่ระดับ 33.95 บาท โดยมองกรอบค่าเงินบาทเคลื่อนไหวในช่วง 34.00-34.30 บาท/ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
17 พ.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(17 พ.ค.66) ค่าเงินบาทเช้านี้เปิดตลาด 34.14 บาท/ดอลลาร์ อ่อนค่าจากราคาปิดตลาดเมื่อวันทำการก่อนหน้าที่ระดับ 33.95 บาท/ดอลลาร์
โดยดอลลาร์สหรัฐแข็งค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กขานรับถ้อยแถลงของเจ้าหน้าที่ธนาคารกลางสหรัฐ (เฟด) ซึ่งสนับสนุนให้เฟดเดินหน้าปรับขึ้นอัตราดอกเบี้ยเพื่อสกัดเงินเฟ้อ ทั้งนี้นักลงทุนจับตาผลการเจรจาระหว่างประธานาธิบดีโจ ไบเดน และนายเควิน แมคคาร์ธี ประธานสภาผู้แทนราษฎรสหรัฐ รวมทั้งแกนนำในสภาคองเกรส ซึ่งทั้งสองฝ่ายหารือกันเป็นรอบที่ 2 เกี่ยวกับการเพิ่มเพดานหนี้สหรัฐ
ส่วนคาดการณ์ค่าเงินบาทวันนี้มีแนวรับ/แนวต้านที่  34.00-34.30 บาทต่อดอลลาร์ แนะนำผู้นำเข้าควรซื้อเงินตราต่างประเทศล่วงหน้า เพื่อปิดความเสี่ยงด้านอัตราแลกเปลี่ยน โดยกรอบค่าเงินวันนี้ USD/THB 34.00-34.30,EUR/THB 36.80-37.30,JPY/THB 0.2480-0.2530,GBP/THB 42.40-42.90,AUD/THB 22.40-22.90